B. Osobitná časť

K § 1
V § 1 sú ustanovené kategórie zraniteľných odberateľov elektriny medzi ktorých patria zraniteľní odberatelia elektriny v domácnosti a nasledovní odberatelia elektriny mimo domácností - malí odberatelia elektriny, odberatelia elektriny v určených sociálnych zariadeniach, odberatelia elektriny na prevádzku bytového domu s nájomnými bytmi 
vo vlastníctve obce alebo vyššieho územného celku alebo  bytových domov v rámci štátom podporovaného nájomného bývania ako aj odberatelia  elektriny do spoločných častí 
a spoločných zariadení bytového domu, ktorých užívanie je spojené výlučne s užívaním bytov a nakoniec aj skupina koncových odberateľov elektriny, ktorými sú vlastníci bytov
 a nebytových priestorov v bytovom dome, odoberajúca elektrinu na výrobu tepla a ohrev teplej vody. V prípade technologických zariadení na výrobu tepla uvedených v písmene c) ide o odber elektriny výlučne na vlastnú spotrebu elektriny tepelného zdroja (a nie spotrebu elektriny používanú na výrobu tepla). V prípade technologických zariadení na výrobu tepla uvedených 
v písmene d) ide o odber elektriny zariadenia na výrobu tepla so samostatným odberným miestom.

K § 2
V § 2 sú ustanovené kategórie zraniteľných odberateľov plynu medzi ktorých patria zraniteľní odberatelia plynu v domácnosti a nasledovní odberatelia plynu mimo domácností – malí odberatelia plynu, odberatelia plynu v určených sociálnych zariadeniach,  odberatelia plynu 
na prevádzku bytového domu s nájomnými bytmi vo vlastníctve obce alebo vyššieho územného celku alebo  bytových domov v rámci štátom podporovaného nájomného bývania a nakoniec 
aj skupina koncových odberateľov plynu, ktorými sú vlastníci bytov a nebytových priestorov 
v bytovom dome, odoberajúca plyn na výrobu tepla a ohrev teplej vody.

K § 3
Z dôvodu potreby prípravy cenovej regulácie a aj prípravy na strane dodávateľov elektriny 
sa navrhuje ustanoviť, že nová kategória zraniteľných odberateľov elektriny do konca roku 2026 nebude považovaná za zraniteľných odberateľov a režim zraniteľného odberateľa elektriny sa na túto skupinu odberateľov uplatní až od 1. januára 2027.


K § 4
Účinnosť návrhu nariadenia vlády sa navrhuje dňom vyhlásenia v Zbierke zákonov, 
aby korešpondovala s § 96r zákona č. 251/2012 Z. z. o energetike a o zmene a doplnení niektorých zákonov v znení zákona č. 116/2026 Z. z.


